b'\n_START_ARTICLE_\nPinkopahvi\n_START_PARAGRAPH_\nPinkopahvi on perinteinen katto- ja sein\xc3\xa4verhoilumateriaali. Sit\xc3\xa4 on k\xc3\xa4ytetty puurakenteisten rakennusten seinien ja kattojen sis\xc3\xa4puoleiseen pinnoittamiseen. Pinkopahvin valtakausi ajoittui 1870\xe2\x80\x931950-luvuille. Sen kysynt\xc3\xa4 on lis\xc3\xa4\xc3\xa4ntynyt vanhan korjaamisen my\xc3\xb6t\xc3\xa4 ja pinkopahvia k\xc3\xa4ytet\xc3\xa4\xc3\xa4n yh\xc3\xa4 suomalaisten sein\xc3\xa4- ja kattopintoihin. Paluuta edist\xc3\xa4\xc3\xa4 my\xc3\xb6s ekologisen korjausrakentamisen kasvava suosio. Pinkopahvi valmistetaan luonnonkuiduista, joten se on hyvin kosteutta l\xc3\xa4p\xc3\xa4isev\xc3\xa4 materiaali. Pinkopahvi asennetaan kosteana naulaten se reunoistaan kiinni. Kuivuessaan pahvi pingottuu suoraksi, mist\xc3\xa4 sen nimitys._NEWLINE_Pinkopahvia valmisti mm. Takfilt- och Pappersbruks Aktiebolaget Tampereella._NEWLINE_Nyky\xc3\xa4\xc3\xa4n pinkopahvin asemesta k\xc3\xa4ytet\xc3\xa4\xc3\xa4n erilaisia huokoisia puukuitulevyj\xc3\xa4.'